# Tájékoztató a Gencsapáti Egységes Szociális és Gyermekjóléti Intézmény (GESZGYI) szolgáltatásairól:

# Házi segítségnyújtás

**Felvehető:**

Házi segítségnyújtás keretében gondoskodik Gencsapáti Község Önkormányzat Képviselő-testülete azokról a személyekről, akik otthonukban önmaguk ellátására saját erőből nem képesek és róluk nem gondoskodnak. (Sztv.63.§.) A házi segítségnyújtás olyan gondozási forma, amely az igénybevevő önálló életvitelének fenntartását – szükségleteinek megfelelően – lakásán, lakókörnyezetében biztosítja.

A házi gondozó feladatai ellátása során segítséget nyújt ahhoz, hogy az ellátást igénybevevő fizikai, mentális, szociális szükséglete: saját környezetében, életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével biztosított legyen.

A segítségnyújtás gyakoriságát mindig az egyedi szükséglet határozza meg, mennyisége és formája mindig a gondozott igénye szerint alakul.

**Szociális segítés keretében:**

* *A lakókörnyezeti higiénia megtartásában való közreműködés körében:*
* takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)
* mosás
* vasalás
* *A háztartási tevékenységben való közreműködés körében:*
* bevásárlás (személyes szükséglet mértékében)
* segítségnyújtás ételkészítésben és az étkezés előkészítésében
* mosogatás
* ruhajavítás
* közkútról, fúrtkútról vízhordás
* tüzelő behordása kályhához, egyedi fűtés beindítása (kivéve, ha ez a tevékenység egyéb szakmai kompetenciát igényel)
* télen hó eltakarítás és síkosság-mentesítés a lakás bejárata előtt
* kísérés
* Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.
* Szükség esetén a bentlakásos szociális intézménybe történő beköltözés segítése.

**Személyi gondozás keretében:**

* A szociális segítés keretébe tartozó feladatok.
* *Az ellátást igénybe vevővel segítő kapcsolat kialakítása és fenntartása körében:*
* információnyújtás, tanácsadás és mentális támogatás
* családdal, ismerősökkel való kapcsolattartás segítése
* az egészség megőrzésére irányuló aktív szabadidős tevékenységben való közreműködés
* ügyintézés az ellátott érdekeinek védelmében
* *Gondozási és ápolási feladatok körében:*
* mosdatás
* fürdetés
* öltöztetés
* ágyazás, ágyneműcsere
* ínkontinens beteg ellátása, testfelület tisztítása, kezelése
* haj, arcszőrzet ápolás
* száj, fog és protézis ápolás
* körömápolás, bőrápolás
* folyadékpótlás, étkeztetés (segédeszköz nélkül)
* mozgatás ágyban
* decubitus megelőzés
* felületi sebkezelés
* sztómazsák cseréje
* gyógyszer kiváltása
* gyógyszer adagolása, gyógyszerelés monitorozása
* vérnyomás és vércukor mérése
* hely- és helyzetváltoztatás segítése lakáson belül és kívül
* kényelmi és gyógyászati segédeszközök beszerzésében való közreműködés
* kényelmi és gyógyászati segédeszközök használatának betanítása, karbantartásában való segítségnyújtás
* a háziorvos írásos rendelésén alapuló terápia követése (a tevékenység elvégzéséhez való kompetencia határáig)

A házi segítségnyújtás **térítési díjfizetési kötelezettség ellenében** igénybe vehető szolgáltatás. A házi segítségnyújtásban részesülők térítési díjához támogatást nyújt Gencsapáti Község Önkormányzat Képviselő-testülete. A házi segítségnyújtást mindenki számára munkanapokon biztosítja.

A házi segítségnyújtás intézményi térítési díja 2023. április 1-től: 2.155 Ft

**A fizetendő személyi térítési díjak számításának szabályai:**

|  |  |
| --- | --- |
| **Jövedelemkategória (Ft)** | **Személyi térítési díj / óra** |
| **0 – 90.000** | **ingyenes** |
| **90.001 – 140.000** | **517 Ft** |
| **140.001 – 190.000** | **1.056 Ft** |
| **190.001 – 240.000**  | **1.444 Ft** |
| **240.001-** | **2.155 Ft** |

A személyi térítési díj nem haladhatja meg az ellátást igénybe vevő személy rendszeres havi jövedelemének 25 %-át, amennyiben a házi segítségnyújtás mellett étkezés biztosítása is történik, úgy 30%-át.

Az intézmény szabad kapacitás függvényében **a szociálisan nem rászorult személyeknek** is biztosít házi segítségnyújtást, ennek összege: 2.155 Ft.

**Igénylés:**

Az intézmény szolgáltatásainak igénybevétele önkéntes, **kérelemre indul**, amit a GESZGYI intézményvezetőjéhez kell benyújtani.

Bővebb információ, segítség az ellátással kapcsolatban Palatin Vivien intézményvezetőnél kérhető az intézmény nyitvatartási idejében (hétfő-péntek: 8.00- 16.00).

Cím: 9721 Gencsapáti, Hunyadi út 225.

Tel.: 94/510-835, 30/549-2552

E-mail: gencsik@gmail.com

Érdeklődjön bátran, szívesen állunk rendelkezésére!